પ્રાસંગિક ઉદબોધન કરતાં અધ્યક્ષપદેથી બોલતાં શ્રી સંજયભાઇ પટેલે જણાવ્યું હતું કે શ્રીજી મહારાજ પણ સ્વચ્છતાના હિમાયતી હતા. શ્રીજી મહારાજે તો શ્રી જગદીશચંદ્ર બોઝ કરતાં પણ પહેલાં આ વાત કરી હતી કે વનસ્પતિમાં જીવ છે અને તમની રક્ષા થવી જોઇએ. પર્યાવરણની જાળવણી એ સ્વામિનારાયણ સંપ્રદાયને વારસામાં મળેલી છે. આ વારસાને જાળવી રાખવા માટે પરમ પૂજય પ્રમુખસ્વામી મહારાજના માર્ગદર્શન હેઠળ સંસ્થા સતત કાર્યરત છે. વૈદિક સંસ્કારો અને જીવનમૂલ્યોની જાળવણી માટે સંપ્રદાયના ગુરુઓએ હંમેશા વિજ્ઞાન અને આધ્યાત્મિકતાની પ્રેરણા આપી છે. શાળાના વિદ્યાર્થીઓને શુધ્ધ પાણી મળી રહે તે માટે શાળાના બાંધકામ સમયે જ જળસંચય વ્યવસ્થા માટે {Rain Water Harvesting} શાળામાં ભૂગર્ભમાં ટાંકી બનાવવામાં આવી છે.